
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 146 

3 Ιουλίου 2001 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

160. Σύσταση τριών (3) θέσεων προσωπικού με σύμ¬ 

βαση εργασίας ιδιωτικού δικαίου στο γραφείο 
του Διευθύνοντος Συμβούλου του Οργανισμού 
Σχολικών Κτιρίων (ΟΣΚΑ.Ε.). 1 

161. Τροποποίηση του Προεδρικού Διατάγματος 

386/25.10.1995 «Καθορισμός της εξειδίκευσης 
στη Λοιμωξιολογία κοίτης εξειδίκευσης στην Κλι¬ 
νική Μικροβιολογία» (ΦΕΚ Α' 216/95). 2 

162. Τροποποίηση του Π.Δ. 243/98 (Α 181) «Προϋπο¬ 
θέσεις απόκτησης αποδεικτικών ναυτικής ικανό¬ 
τητας και δικαιωμάτων υπηρεσίας στα πλοία», 
όπως έχει τροποποιηθεί μετά Π.Δ. 295/99 (Α 266) 


και 19/01 (Α 14). 3 

163. Αύξηση των ανωτάτων ορίων των διοικητικών κυ¬ 
ρώσεων που επιβάλλονται για παραβάσεις των 
διατάξεων του Ν. 743/77 όπως κωδικοποιήθηκε 
με το Π.Δ. 55/98. 4 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 160 
Σύσταση τριών (3) θέσεων προσωπικού με σύμβαση 
εργασίας ιδιωτικού δικαίου στο γραφείο του Διευθύ- 
νοντος Συμβούλου του Οργανισμού Σχολικών Κτιρίων 
(ΟΣΚΑ.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Του άρθρου 22 Ν. 2190/94 «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
διοίκησης» (Α 28) όπως συμπληρώθηκε με την παρ. 3 του 
άρθρου 26 του Ν. 2738/1999. 

2. Του άρθρου 19του Ν. 1735/1987. 

3. Των άρθρων 5 και 16 του καταστατικού της ΟΣΚΑ.Ε. 


όπως αυτό εγκρίθηκε και δημοσιεύθηκε με το δεύτερο 
άρθρο του Π.Δ. 414/98. 

4. Του άρθρου 29 Α του Ν. 1558/85 όπως αυτό προστέ¬ 
θηκε με το αρ. 27 Ν. 2081/92 και το γεγονός ότι από τις 
διατάξεις του παρόντος προκαλείται δαπάνη σε βάρος 
του προϋπολογισμού της ΟΣΚ Α.Ε. ύψους 2.000.000 δρχ. 
για το έτος 2000 και για καθένα από τα επόμενα έτη προ- 
βλέπεται ότι θα κυμανθεί στο ποσό των 20.000.000 δρχ. 
περίπου. Για την ανωτέρω δαπάνη έχει εγγράφει πίστωση 
στον προϋπολογισμό της ΟΣΚΑ.Ε. οικ. έτους 2000 στους 
κωδικούς αριθμούς 0211, 0221, 0222, 0223, 0225, 0226, 
0227, 0521 και 0522. 

5. Την αριθμ. ΔΙΔΚ/Φ. 1/2/11187/12.5.2000, Κοινή Από¬ 
φαση του Πρωθυπουργού και Υπουργού Εσωτερικών Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης» ΦΕΚ Β' 630/12.5.2000. 

6. Την αριθμ. 145/2001 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Εσωτερι¬ 
κών Δημόσιας Διοίκησης και Αποκέντρωσης, αποφασί¬ 
ζουμε: 

Άρθρο1 

Στο γραφείο του Διευθύνοντος Συμβούλου της Ανώνυ¬ 
μης Εταιρείας με την επωνυμία «Οργανισμός Σχολικών 
Κτιρίων Α.Ε.» (ΟΣΚΑ.Ε.) συνιστώνται τρεις (3) θέσειςπρο- 
σωπικού ιδιωτικού δικαίου για την υποστήριξη του Διευ- 
θύνοντος Συμβούλου της εταιρείας. 

Άρθρο 2 

Η πρόσληψη στις παραπάνω θέσεις γίνεται από τον 
Διευθύνοντα Σύμβουλο της ΟΣΚΑ.Ε. χωρίς οποιαδήπο¬ 
τε διαδικασία. Το προσλαμβανόμενο προσωπικό αποχω¬ 
ρεί αυτοδικαίως ταυτόχρονα με την αποχώρηση για 
οποιοδήποτε λόγο του Διευθύνοντος Συμβούλου της 
ΟΣΚ Α.Ε. που το προσέλαβε χωρίς άλλη διαδικασία. Η 
παροχή υπηρεσίας στις θέσεις αυτές δεν γεννά οιοδή- 
ποτε δικαίωμα αποζημίωσης ή άλλη αξίωση ούτε προνό¬ 
μιο ή προτίμηση. 

Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 25 Ιουνίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΠΑΙΔΕΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΘΡΗΣΚΕΥΜΑΤΩΝ 

ΛΕΩΝΙΔΑΣ ΤΖΑΝΗΣ ΠΕΤΡΟΣ Δ. ΕΥΘΥΜΙΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 161 
Τροποποίηση του Προεδρικού Διατάγματος 386/ 
25.10.1995 «Καθορισμός της εξειδίκευσης στη Λοιμω- 
ξιολογία και της εξειδίκευσης στην Κλινική Μικροβιο¬ 
λογία» (ΦΕΚΑ'216/95). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 83 του Ν. 2071/92 «Εκσυγ¬ 
χρονισμός και Οργάνωση Συστήματος Υγείας» (ΦΕΚ Α' 
123/92). 

2. Την από 23.7.1999 εισήγηση της Επιτροπής Εκπαί¬ 
δευσης - Μετεκπαίδευσης του Κεντρικού Συμβουλίου 
Υγείας. 

3. Το από 7.2.2000 έγγραφο 

α) Της Ελληνικής Εταιρείας Λοιμώξεων, 
β) Της Ελληνικής Εταιρείας Χημειοθεραπείας, 
γ) Της Ελληνικής Παιδιατρικής Εταιρείας. 

4. Την αριθ. 3 απόφαση της 160ης Ολομέλειας/18.5.2000 
του Κεντρικού Συμβουλίου Υγείας. 

5. Τη διάταξη του άρθρου 29 Α' του Νόμου 1558/85 «Κυ¬ 
βέρνηση και Κυβερνητικά Όργανα» (ΦΕΚΑ' 135/85) όπως 
προστέθηκε με το άρθρο 27 του Ν. 2081/92 (ΦΕΚ Α' 
154/92) και αντικαταστάθηκε με το άρθρο 1 παρ. 2α του 
Ν. 2469/97 (ΦΕΚ Α'28/97). 

6. Το γεγονός ότι από τις διατάξεις του παρόντος Προ¬ 
εδρικού Διατάγματος δεν προκαλείται δαπάνη σε βάρος 
του Κρατικού Προϋπολογισμού. 

7. Την αριθ. 2850/18.4.2000 Κοινή Απόφαση του Πρω¬ 
θυπουργού και του Υπουργού Υγείας και Πρόνοιας «Ανά¬ 
θεση αρμοδιοτήτων στους Υφυπουργούς Υγείας και Πρό¬ 
νοιας Χριστίνα Σπυράκη και Δημήτριο Θάνο» (ΦΕΚ Β' 
565/20.4.2000). 

8. Την αριθ. 97/2001 γνωμοδότηση του Συμβουλίου της 
Επικράτειας μετά από πρόταση του Υφυπουργού Υγείας 
και Πρόνοιας αποφασίζουμε: 

Άρθρο 1 

Ι.Ηπαρ. 1 εδάφιο III του άρθρου 3του Προεδρικού Δια¬ 
τάγματος 386/95 (ΦΕΚΑ'216/95) αντικαθίσταται ως εξής: 

«Η εξειδίκευση στη Λοιμωξιολογία γίνεται σε Παθολογι¬ 
κή ή Παιδιατρική Κλινική, Πανεπιστημιακή ή Κλινική 
Ε.Σ.Υ., η οποία πρέπει να πληροί τις ακόλουθες προϋπο¬ 
θέσεις: 

α) Έχει στην Οργανική δύναμή της δύο (2) ιατρούς Πα¬ 
θολόγους ή Παιδίατρους που έχουν την εξειδίκευση της 
Λοιμωξιολογίας. 

β) Νοσηλεύει ασθενείς με ευρύ φάσμα νοσημάτων που 
καλύπτουν την Κλινική Λοιμωξιολογία και το ΑΙϋδ. 


γ) Έχει υπό την ευθύνη της εξωτερικό Ιατρείο Λοιμώ¬ 
ξεων. 

Η αναγνώριση των Παθολογικών ή Παιδιατρικών Κλινι¬ 
κών ως κατάλληλων για εξειδίκευση των γιατρών στη Λοι- 
μωξιολογία, γίνεται από Επιτροπή, που ορίζεται με από¬ 
φαση του Υπουργού Υγείας και Πρόνοιας μετά από γνώ¬ 
μη του Κεντρικού Συμβουλίου Υγείας (ΚΕ.Σ.Υ.) που 
αποτελείται από έντεκα (11) μέλη, ως ακολούθως: 

1. Καθηγητή Παθολογίας, ως Πρόεδρο. 

2. Καθηγητή Παιδιατρικής Α' ή Β' Βαθμίδας με εξειδί- 
κευση στη Λοιμωξιολογία. 

3. Καθηγητή Μικροβιολογίας. 

4. Δ/ντη Παθολογικού - Ογκολογικού Τμήματος ΕΣΥ. 

5. Δ/ντή Παιδιατρικού Τμήματος ΕΣΥ. 

6. Δ/ντή Παθολόγο του ΕΣΥ με εξειδίκευση στη Λοιμω- 
ξιολογία. 

7. Δ/ντή Ιατρικής Βιοπαθολογίας Εργαστηρίου Ε.Σ.Υ. 

8. Δ/ντή Χειρουργό του ΕΣΥ. 

9. Εκπρόσωπο της Ελληνικής Εταιρείας Λοιμώξεων. 

10. Εκπρόσωπο της Ελληνικής Μικροβιολογικής Εται¬ 
ρείας. 

11. Εκπρόσωπο του Υπουργείου Υγείας και Πρόνοιας». 

2. Στο άρθρο 3του Προεδρικού Διατάγματος 386/95 (ΦΕΚ 

Α' 216/95) προστίθεται παράγραφος 3 και έχει ως εξής: 

«3 . Η Επιλογή των υποψηφίων για την εξειδίκευση της 
Λοιμωξιολογίας γίνεται μετά από προφορική συνέντευξη 
ενώπιον Επιτροπής που αποτελείται από: 

α) Τον Οικείο Διευθυντή - Λοιμωξιολόγο της Παθολογι¬ 
κής ή Παιδιατρικής Κλινικής που έχει αναγνωρισθεί ως 
κατάλληλη για εξειδίκευση, ως Πρόεδρο. 

β) από δύο Διευθυντές Παθολόγους - Λοιμωξιολόγους 
άλλων Νοσοκομείων κλινικές των οποίων έχουν αναγνω- 
ρισθεί ως κατάλληλες για εξειδίκευση της ίδιας υγειονο¬ 
μικής περιφέρειας, ή αν αυτό δεν είναι δυνατό, της πλη- 
σιέστερης με αυτή. 

Οι επιτροπές αυτές συγκροτούνται με απόφαση του 
Υπουργού Υγείας και Πρόνοιας. 

Χρέη Γραμματέατης Επιτροπής εκτελεί υπάλληλος του 
Υπουργείου Υγείας και Πρόνοιας ο οποίος ορίζεται με την 
ίδια απόφαση». 

Άρθρο 2 

«Η παρ. 1 του άρθρου 4 του Προεδρικού Διατάγματος 
386/95 αντικαθίσταται ως εξής: 

“1. α) Η εξειδίκευση της Λοιμωξιολογίας αποκτάται με¬ 
τά από επιτυχείς γραπτές και προφορικές εξετάσεις ενώ¬ 
πιον τριμελούς εξεταστικής επιτροπής. Η επιτροπή αυτή 
συγκροτείται με απόφαση του Υπουργού Υγείας και Πρό¬ 
νοιας μετά από γνώμη του ΚΕ.Σ.Υ., αποτελείται από ένα 
μέλος ΔΕΠ με εξειδίκευση Λοιμωξιολογίας και δύο Διευ¬ 
θυντές Ε.Σ.Υ. Παθολόγους με εξειδίκευση Λοιμωξιολο- 
γίας καθώς και ισάριθμους αναπληρωτές τους. 

Στην ανωτέρω Επιτροπή υποβάλλονται άλατα απαιτού- 
μενα δικαιολογητικά (Βεβαίωση του Διευθυντή της Κλινι¬ 
κής, που εξειδικεύτηκε ο γιατρός, δημοσιεύσεις, βεβαιώ¬ 
σεις και πιστοποιητικά μετεκπαίδευσης στο εξωτερικό ή 
το εσωτερικό, στο αντικείμενο των λοιμώξεων). 

Σε περίπτωση αποτυχίας στις εξετάσεις για την από¬ 
κτηση της εξειδίκευσης, ο υποψήφιος έχει τη δυνατότητα 
να προσέλθει εκ νέου για εξέταση σύμφωνα με τα οριζό¬ 
μενα για την απόκτηση της ιατρικής ειδικότητας (άρθρο 
10 του Ν.Δ. 3366/55 (ΦΕΚ 258/55) και άρθρο 10 του Ν. 
1821 (ΦΕΚΑ'271/88). 

β) Για την απόκτηση της εξειδίκευσης της Κλινικής Μι¬ 
κροβιολογίας μετά την ολοκλήρωση της εξειδίκευσης 
απαιτείται η χορήγηση βεβαίωσης από τον Επιστημονικό 
Διευθυντή της Κλινικής ή του εργαστηρίου που εξειδικεύ¬ 
τηκε ο γιατρός, στην οποία να φαίνεται ότι ο γιατρός συ¬ 
μπλήρωσε τον απαιτούμενο χρόνο εξειδίκευσης και ότι 
απέκτησε τις γνώσεις που είναι απαραίτητες για την 
άσκηση της εξειδίκευσης. 

Η βεβαίωση αυτή καθώς και τα σχετικά δικαιολογητικά 
(δημοσιεύσεις, βεβαιώσεις και πιστοποιητικά μετεκπαί¬ 
δευσης στο εξωτερικό ή εσωτερικό στο αντικείμενο των 
λοιμώξεων), υποβάλλονται στην Επιτροπή του άρθρου 3 
παρ. 1 εδάφιο III, η οποία εισηγείται για τη χορήγηση του 
πιστοποιητικού εξειδίκευσης». 

Στον Υφυπουργό Υγείας και Πρόνοιας αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 19 Ιουνίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Δ. ΘΑΝΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 162 
Τροποποίηση του Π.Δ. 243/98 (Α 181) «Προϋποθέσεις 
απόκτησης αποδεικτικών ναυτικής ικανότητας και δι¬ 
καιωμάτων υπηρεσίας στα πλοία», όπως έχει τροπο¬ 
ποιηθεί μετά Π.Δ. 295/99 (Α 266) και 19/01 (Α 14). 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2, 74, 75, 76, 77 και 78 του 
Ν.Δ. 187/1973 (Α261) «Περί Κωδικός Δημοσίου Ναυτικού 
Δικαίου». 

2. Τις διατάξεις των άρθρων 4, 7 και 8 του Ν. 1314/1983 
(Α 2) «Για την κύρωση της διεθνούς σύμβασης «Για πρό¬ 
τυπα εκπαίδευσης έκδοσης πιστοποιητικών και τήρησης 
φυλακών των ναυτικών 1978»». 

3. Την γνωμοδότηση του Συμβουλίου Εμπορικού Ναυτι¬ 
κού αριθ. 352/16.2.2001. 

4. Το γεγονός ότι από τις διατάξεις του παρόντος δεν προ- 
καλείται δαπάνη σε βάρος του κρατικού προϋπολογισμού. 

5. Την γνωμοδότηση του Συμβουλίου της Επικράτειας 
αριθ. 164/19.4.2001 μετά από πρόταση του Υπουργού 
Εμπορικής Ναυτιλίας, αποφασίζουμε: 

Άρθρο μόνο 

1. Το εδάφιο (α) της παραγρ. 1 Ατού άρθρου 1 του Π.Δ. 
243/98 (Α 181) που αφορά «Αξιωματικούς καταστρώμα¬ 
τος πλοίων παράκτιων και μη παράκτιων πλόων» αντικα¬ 
θίσταται ως εξής: 

«α) Θαλάσσια υπηρεσία 36 μηνών μετά την απόκτηση 
διπλώματος Πλοιάρχου Β' τάξης Ε.Ν. με ειδικότητα 
Πλοιάρχου ή Υποπλοιάρχου από την οποία η μισή του¬ 
λάχιστο σε πλοία ολικής χωρητικότητας (ο.χ.) πάνω από 
3000 ο.χ.». 

2. Το εδάφιο (α) της παραγρ. 2 Ατού άρθρου 1 του Π.Δ. 
243/98 (Α 181) που αφορά «Αξιωματικούς καταστρώμα¬ 
τος πλοίων παράκτιων και μη παράκτιων πλόων» αντικα¬ 
θίσταται ως εξής: 


«α) θαλάσσια υπηρεσία 24 μηνών μετά την απόκτηση 
διπλώματος Πλοιάρχου Γ τάξης Ε.Ν. με ειδικότητα αξιω¬ 
ματικού καταστρώματος από την οποία η μισή τουλάχι¬ 
στο σε πλοία πάνω από 2500 ο.χ.». 

3. Το εδάφιο (α) της παραγρ. 2 Ατού άρθρου 2του Π.Δ. 
243/98 (Α 181) που αφορά «Αξιωματικούς μηχανής πλοί¬ 
ων που κινούνται με μηχανές πάνω και κάτω των 750 1<νν» 
αντικαθίσταται ως εξής: 

«α) θαλάσσια υπηρεσία 24 μηνών μετά την απόκτηση 
διπλώματος Μηχανικού Γ τάξης Ε.Ν. με ειδικότητα αξιω¬ 
ματικού μηχανής σε πλοία που κινούνται με μηχανές 
ισχύος πάνω από 450 Κ\Λ/» 

4. Η ισχύςτου παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 20 Ιουνίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΠΑΠΟΥΤΣΗΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 163 
Αύξηση των ανωτάτων ορίων των διοικητικών κυρώσεων 
που επιβάλλονται για παραβάσεις των διατάξεων του 
Ν. 743/77 όπως κωδικοποιήθηκε με το Π.Δ. 55/98. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τα άρθρα 1 εδαφ. ίζ'και 13 παρ. 1 περιπτ. β'στοιχ. ί και 
ϋ του Ν. 743/77 (Α' 319) όπως ισχύει μετά την κωδικοποίη¬ 
ση του με το Π.Δ. 55/98 «Προστασίατου θαλάσσιου περι¬ 
βάλλοντος» (Α' 58). 

β. Το άρθρο 1 παρ. 2 ατού Ν. 2469/97 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (Α' 38). 

γ. Ότι από τις διατάξεις του παρόντος Π.Δ. δεν προκα- 
λείται δαπάνη σε βάρος του κρατικού προϋπολογισμού. 

δ. Τη γνωμοδότηση του Συμβουλίου Επικράτειας αριθ. 
167/2001, με πρόταση του Υπουργού Εμπορικής Ναυτι¬ 
λίας, αποφασίζουμε: 

Άρθρο μόνο 

Τα ανώτατα όρια των προστίμων που ορίζονται στο άρ¬ 
θρο 13 παρ.Ι περιπτ. β' στοιχ. ί του Ν. 743/77 (Α' 319) 
όπως κωδικοποιήθηκε με το Π.Δ. 55/98 (Α' 58), αυξάνο¬ 
νται από 5.000.000 δρχ. (14.673.51 Ευρώ) σε 20.000.000 
δρχ. (58.694.06 Ευρώ), από 2.000.000 δρχ. (5.869,41 Ευ¬ 
ρώ) σε 3.000.000 δρχ. (8.804,11 Ευρώ) και από 
250.000.000 δρχ. (733.675,72 Ευρώ) σε 400.000.000 δρχ. 
(1.173.881.14 Ευρώ). 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 19 Ιουνίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΠΑΠΟΥΤΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ <3Ρ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.βΐ. 9 γ 
β-ΙΤΙΗίΙ: ννθ6ηΐ35ΐθΓ @ θΙ.<3Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 ΠΩΛΗΣΗΣ Φ.Ε.Κ. 


Πληροφορίες δημοοιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή ΟΟ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίοτηβΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

βυτο 

δρχ- 

βυτο 

δρχ- 

βυτο 

δρχ- 

βυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























